Държавен вестник, бр. 56, 2020 г., стр. 47

БРОЙ  56	
Д Ъ Р Ж А В Е Н  В Е С Т Н И К 	
СТР.  47  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-210
от 5 март 2020 г.
На основание чл. 39 във връзка с чл. 23, ал. 1 
от Закона за защитените територии (ЗЗТ) и пис­
мо на Дирекция на природен парк „Врачански 
Балкан“ (с вх. № 05-08-6392 от 9.10.2012 г. на 
Министерството на околната среда и водите) с 
цел опазване на характерен подземен ландшафт, 
забележителен със своите калцитни образувания 
(сталактити, сталагмити, сталактони, драперии, 
дендрити, калцитни натеци, джобчета, кори и 
др.) и наличие на подземен поток, синтрови 
езерца и синтров водопад:
1. Обявявам Природна забележителност 
„Пещера „Черният извор“ в землището на с. 
Краводер, община Криводол, област Враца, с 
площ на наземната част от 14,765 дка и подземни 
части на пещерата.
2. Природна забележителност „Пещера „Чер­
ният извор“ включва:
– част от поземлен имот с идентификатор 
39236.163.129 (с площ 14,765 дка) съгласно 
кадастралната карта и кадастралните регис­
три (КККР) за землището на с. Краводер (за 
2019 г.), с ЕКАТТЕ 39236, община Криводол, 
област Враца, одобрени със Заповед № РД-18-
202 от 25.01.2018 г. на изпълнителния директор 
на Агенцията по геодезия, картография и ка­
дастър; координатите на частта, попадаща в 
природната забележителност, са представени в 
координатна система БГС 2005 (кадастрална) в 
приложението, представляващо неразделна част 
от настоящата заповед;
– подземните части на пещерата са с хори­
зонтални проекции, представени с координати 
в координатна система БГС 2005 (кадастрална) 
съгласно приложението, представляващо нераз­
делна част от настоящата заповед.
3. Входът на Пещера „Черният извор“, попадащ 
в границата на природната забележителност, 
е с координати: x 4794031.376 и y 329372.491 в 
координатна система БГС 2005 (кадастрална).
4. В границата на природната забележител­
ност се забранява:
4.1. Строителство на нови пътища с трайна 
настилка, сгради и съоръжения, с изключение 
на поддръжка, ремонт и реконструкция на съ­
ществуващи съоръжения.
4.2. Търсене, проучване и добив на подземни 
богатства.
4.3. Изкопна и друга дейност, водеща до 
трайни промени на ландшафта.
4.4. Скално катерене, екипиране на кате­
рачески маршрути и екопътеки в пещерата, 
включително поставяне на клинове чрез про­
биване и лепене и други дейности, свързани с 
използването на пещерата за спортни прояви.
4.5. Къртене, чупене, пробиване и разширя­
ване на отвори в пещерата и скалните венци.
4.6. Унищожаване, повреждане, пренасяне и 
изнасяне на елементи от пещерната структура 
(камъни и пещерни образувания), както и на 
палеонтоложки или археологически находки.
4.7. Пренасяне и изнасяне на палеонтолож­
ки или археологически находки, с изключение 
при провеждането на регламентирани научни 
изследвания.
4.8. Поставянето на надписи или знаци по 
стените, пода, тавана или входа на пещерата, 
с изключение за целите на картографирането.
4.9. Палене на огън, опушване с дим, из­
ползване на пиротехнически, димни и огнени 
ефекти, използване на взрив.
4.10. Разкопаване и изнасяне от пещерата 
на глина.
4.11. Изхвърляне на отпадъци и умрели жи­
вотни в пещерата.
4.12. Използването на пещерата за осъществя­
ването на производствени и складови дейности.
5. След влизане в сила на настоящата заповед 
Регионалната инспекция по околната среда и 
водите (РИОСВ) – Враца, да предприеме необ­
ходимите действия по отразяване на защитената 
територия в КККР за землището на с. Краводер, 
община Криводол, област Враца.
6. Природната забележителност да се впише 
в Държавния регистър на защитените територии 
при Министерството на околната среда и водите.
Нарушителите на тази заповед се наказват 
съгласно административнонаказателните раз­
поредби на Закона за защитените територии.
На основание чл. 43 от ЗЗТ заповедта да се 
обнародва в „Държавен вестник“.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър:
Е. Димитров